CELEX: C2006/326/96
Language: hu
Date: 2006-12-30 00:00:00
Title: C-466/06. sz. ügy: A Tribunal de grande instance de Nanterre (Franciaország) által 2006. november 21-én benyújtott előzetes döntéshozatal iránti kérelem – Société Roquette Freres SA kontra Direction générale des douanes et des droits indirects és Recette principale de Gennevilliers de la direction générale des douanes et des droits indirects

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/47
            
         A Tribunal de grande instance de Nanterre (Franciaország) által 2006. november 21-én benyújtott előzetes döntéshozatal iránti kérelem – Société Roquette Freres SA kontra Direction générale des douanes et des droits indirects és Recette principale de Gennevilliers de la direction générale des douanes et des droits indirects
   (C-466/06. sz. ügy)
   (2006/C 326/96)
   Az eljárás nyelve: francia
   A kérdést előterjesztő bíróság
   Tribunal de grande instance de Nanterre
   Az alapeljárás felei
   
      Felperes: Société Roquette Freres SA
   
      Alperesek: Direction générale des douanes et des droits indirects és Recette principale de Gennevilliers de la direction générale des douanes et des droits indirects
   Az előzetes döntéshozatalra előterjesztett kérdések
   
               1)
            
            
               Fő kérdés
               Érvényes-e az 1785/81 rendelet (1) 24. cikkének (2) bekezdése, a 2038/1999 rendelet (2) 27. cikkének (3) bekezdése, a 2073/2000 rendelet (3) 1. cikke, az 1745/2002 rendelet (4) [1.] cikkének (2) bekezdése és az 1739/2003 (5) rendelet 1. cikke annyiban, amennyiben anélkül határozza meg Franciaország európai területe számára az izoglükóz-termelés maximális alapmennyiségét, hogy figyelembe venné az értékesítésre szánt más termékek előállítására szolgáló köztes termékként 1978. november 1-je [és] 1979. április 30-a között e tagállamban termelt izoglükózt?
            
         
               2)
            
            
               Másodlagosan, ha az első kérdésre adandó válasz nemleges:
               A 2038/1999 rendelet 33. cikkére, a cukorágazat piacának közös szervezéséről szóló 1260/2001 rendelet (6) 15. cikkére, valamint az arányosság elvére és a hátrányos megkülönböztetés tilalmára tekintettel érvénytelen-e az 1443/82 bizottsági rendelet (7), illetve a 314/2002 bizottsági rendelet (8) amiatt, hogy a termelési illeték összegének kiszámításakor a finanszírozási szükségletből nem zárja ki az [export-]visszatérítés nélkül kivitt feldolgozott termékekben található cukormennyiséget?
            
         
      (1)  A cukorágazat piacának közös szervezéséről szóló, 1981. június 30-i 1785/81/EGK tanácsi rendelet (HL L 177., 4. o.).
   
      (2)  A cukorágazat piacának közös szervezéséről szóló, 1999. szeptember 13-i 2038/1999/EK tanácsi rendelet (HL L 252., 1. o.).
   
      (3)  A cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek 2000/2001-es gazdasági évre vonatkozó csökkentéséről szóló, 2000. szeptember 29-i 2073/2000/EK bizottsági rendelet (HL L 246., 38. o.).
   
      (4)  A cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek 2002/2001-as gazdasági évre vonatkozó csökkentéséről szóló, 2002. szeptember 30-i 1745/2002/EK bizottsági rendelet (HL L 263., 31. o.).
   
      (5)  A cukorágazatbeli termelési kvóták szerinti garantált mennyiségek és a preferenciális import keretében a cukorfinomítók feltételezett maximális ellátási igényeinek 2003/2004-es gazdasági évre vonatkozó csökkentéséről szóló, 2003. szeptember 30-i 1739/2003/EK bizottsági rendelet (HL L 249., 38. o.; magyar nyelvű különkiadás 3. fejezet, 40. kötet, 89. o.).
   
      (6)  A cukorágazat piacának közös szervezéséről szóló, 2001. június 19-i 1260/2001/EK tanácsi rendelet (HL L 178., 1. o.; magyar nyelvű különkiadás 3. fejezet, 33. kötet, 17. o.).
   
      (7)  A cukorágazatban a kvótarendszer alkalmazására vonatkozó részletes szabályok megállapításáról szóló, 1982. június 8-i 1443/82/EK bizottsági rendelet (HL L 158., 17. o.).
   
      (8)  A cukorágazatban a kvótarendszer alkalmazására vonatkozó részletes szabályok megállapításáról szóló, 2002. február 20-i 314/2002/EK bizottsági rendelet (HL L 50., 40. o.; magyar nyelvű különkiadás 3. fejezet, 35. kötet, 190. o.).